|  |
| --- |
|  |
| REPUBLIKA HRVATSKA |
| PRIMORSKO-GORANSKA ŽUPANIJA |
| **Upravni odjel za regionalni razvoj, infrastrukturu i upravljanje projektima** |

**J A V N I P O Z I V**

**za sufinanciranje projekata infrastrukture na područjima naseljenim nacionalnim manjinama iz Proračuna Primorsko-goranske županije za 2024. godinu**

1. **UVOD**

Ravnopravnost svih stanovnika kao važna odrednica održivog razvoja stavlja u fokus potrebu ulaganja dodatnih resursa u područjima s visokim udjelom pripadnika nacionalnih manjina u stanovništvu.

Slijedom navedenog Primorsko-goranska županija pokreće Program za sufinanciranje infrastrukture na područjima naseljenim nacionalnim manjinama (dalje u tekstu: Program).

Opći cilj Programa je jačanje regionalnih kapaciteta i poticanje dugoročno održivog i teritorijalno uravnoteženog razvoja na cijelom području Županije.

Posebni ciljevi su kroz sufinanciranje projekata infrastrukture jedinica lokalne samouprave s visokim udjelom stanovnika pripadnika nacionalnih manjina potaknuti dostupnost kvalitetne infrastrukture te povećati standard društvenih, komunalnih i drugih usluga svim stanovnicima lokalne zajednice, uz uvažavanje razvojnog potencijala multietničnosti i multikulturalnosti.

Program je usklađen s Planom razvoja Primorsko-goranske županije za razdoblje 2022.-2027. godine, prioritetom 5. Ravnomjernim razvojem do europskog standarda i visoke kvalitete života za sve građane i posebnim ciljem 5.5. Razvoj mikroregija aktiviranjem njihovih razvojnih potencijala.

Program se provodi putem Javnog poziva za sufinanciranje projekata infrastrukture na područjima naseljenim nacionalnim manjinama iz Proračuna Primorsko-goranske županije za 2024. godinu.

**2. FINANCIRANJE**

U Proračunu Primorsko-goranske županije za 2024. godinu, Razdjel 9. Upravni odjel za regionalni razvoj, infrastrukturu i upravljanje projektima, planirana su sredstva namijenjena za sufinanciranje projekata infrastrukture na područjima naseljenim nacionalnim manjinama.

**3. PRIHVATLJIVI PRIJAVITELJI**

Pravo na podnošenje prijava imaju jedinice lokalne samouprave s područja Primorsko-goranske županije s udjelom većim od 10% pripadnika pojedine nacionalne manjine u ukupnom broju stanovnika određene jedinice lokalne samouprave prema posljednjem Popisu stanovništva. Prihvatljivi prijavitelj može podnijeti 1 (jednu) ili više prijava.

**4. UVJETI PRIJAVE**

Pravo na podnošenje prijava imaju jedinice lokalne samouprave s područja Primorsko-goranske županije s udjelom većim od 10% pripadnika pojedine nacionalne manjine u ukupnom broju stanovnika određene jedinice lokalne samouprave prema posljednjem Popisu stanovništva.

Na ovaj Javni poziv ne mogu se prijaviti projekti koji su sufinancirani iz proračunskih razdjela drugih upravnih tijela Primorsko-goranske županije u tekućoj godini niti iz nekog drugog javnog izvora i/ili po posebnim propisima za istu aktivnost, koja se provodi na istom području, u isto vrijeme i za iste korisnike, osim ukoliko se radi o koordiniranom sufinanciranju iz više javnih izvora.

Ukoliko se radi o projektu koji uključuje radove moraju biti ispunjeni svi zakonom propisani uvjeti za početak gradnje.

Lokacija projekta mora biti na području jedinice lokalne samouprave Primorsko-goranske županije s udjelom većim od 10% pripadnika pojedine nacionalne manjine u ukupnom broju stanovnika iste prema posljednjem Popisu stanovništva.

**5. PRIHVATLJIVE I NEPRIHVATLJIVE AKTIVNOSTI I TROŠKOVI**

Prihvatljive su sljedeće aktivnosti u okviru ovog Javnog poziva za sufinanciranje projekata infrastrukture na područjima naseljenim nacionalnim manjinama:

* radovi,
* opremanje,
* usluge izrade projektne dokumentacije potrebne za izvođenje radova (idejno rješenje, idejni projekt, glavni projekt, izvedbeni projekt, izrada troškovnika i sl.) i/ili
* usluge nadzora gradnje (stručni, projektantski nadzor, koordinator zaštite na radu i sl.)

u svrhu realizacije prijavljenog projekta.

Prihvatljivi su troškovi za izvođenje radova, nabavu opreme, usluge izrade projektne dokumentacije potrebne za izvođenje radova (idejno rješenje, idejni projekt, glavni projekt, izvedbeni projekt, izrada troškovnika i sl.) i/ili usluge nadzora gradnje (stručni, projektantski nadzor, koordinator zaštite na radu i sl.). Prihvatljivi su i troškovi održavanja.

Za prihvatljive aktivnosti prihvatljivost troškova počinje s danom 1. siječnja 2024. godine.

Ukoliko se radi o projektu koji uključuje radove moraju biti ispunjeni svi zakonom propisani uvjeti za početak gradnje.

Prijavljeni projekt koji se već financira iz nekog drugog javnog izvora i/ili po posebnim propisima, a kada je u pitanju ista aktivnost, koja se provodi na istom području, u isto vrijeme i za iste korisnike, neće se financirati iz proračunskih sredstava Županije, osim ako se radi o koordiniranom sufinanciranju iz više različitih izvora.

Projekti infrastrukture na područjima naseljenim nacionalnim manjinama ne mogu se sufinancirati iz proračunskih razdjela drugih upravnih tijela Primorsko-goranske županije u 2024. godini.

Porez na dodanu vrijednost nije prihvatljivi trošak u dijelu u kojem ga prijavitelj može koristiti kao pretporez u smislu Zakona o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23 i 114/23).

**6. KRITERIJI ZA ODABIR**

Kriteriji za odabir su:

1. kvaliteta projekta (sadržaj, cilj i očekivani rezultati);
2. sufinanciranje iz EU sredstava, nacionalnih izvora sredstava i vlastito financijsko učešće;
3. usklađenost projekta s važećim Planom razvoja Primorsko-goranske županije;
4. ocjena opravdanosti projekta za koju je zatraženo sufinanciranje.

**7. SADRŽAJ PRIJAVE**

Prijava projekta provodi se ispunjavanjem sadržaja i dostavom Obrasca za prijavu i pripadajućih izjava koji se preuzimaju na službenoj internet stranici Primorsko-goranske županije [www.pgz.hr](http://www.pgz.hr).

Obrazac za prijavu mora biti ispunjen, potpisan i ovjeren uz prateće priloge sukladno Uputama za prijavitelje koje su dostupne na službenoj internet stranici Primorsko-goranske županije [www.pgz.hr](http://www.pgz.hr/).

**8. NAČIN PRIJAVE**

Prijave se mogu dostaviti na dva načina:

1. poštom preporučeno na adresu:

## PRIMORSKO-GORANSKA ŽUPANIJA

**Upravni odjel za regionalni razvoj, infrastrukturu i upravljanje projektima**

**"Prijava na Javni poziv za sufinanciranje projekata infrastrukture na područjima naseljenim nacionalnim manjinama iz Proračuna Primorsko-goranske županije za 2024. godinu"**

**Riva 10, 51 000 Rijeka**

1. osobnom dostavom u Pisarnicu Primorsko-goranske županije na adresi:

**Riva 10**

**51 000 Rijeka**

**9. ROK ZA PODNOŠENJE PRIJAVA**

Javni poziv ostaje otvoren sve do iskorištenja sredstava osiguranih u Proračunu Primorsko-goranske županije za 2024. godinu, Razdjel 9. Upravni odjel za regionalni razvoj, infrastrukturu i upravljanje projektima, a najkasnije do 15. studenog 2024. godine.

Prijave zaprimljene izvan roka za prijavu neće se razmatrati.

Odluke o odabiru donosit će se sukladno dinamici pristiglih prijava za vrijeme trajanja Javnog poziva temeljem ocjene Povjerenstva za odabir.

Svedodatne informacije mogu se dobiti telefonom na broj **051 351-900** i **051 351-912.**

**10. NAČIN OBJAVE INFORMACIJA**

Sve obavijesti i promjene vezane uz Javni poziv bit će objavljene na službenoj internet stranici Primorsko-goranske županije [www.pgz.hr](http://www.pgz.hr).